# Demeter Ervin

### A Wikipédiából, a szabad lexikonból.

Demeter Ervin (Budapest, 1954. december 21.) politikus, országgyűlési képviselő.

## [szerkesztés] Tanulmányai

1977-ben végez a Kereskedelmi és Vendéglátóipari Főiskolán, második diplomáját 1984-ben a Pénzügyi és Számviteli Főiskolán szerezte.

## [szerkesztés] Politika előtt

1977 és 1984 között a Volán Elektronika Számítástechnikai Vállalatnál operátor, rendszerszervező. 1984-ben a Pénzügyminisztérium Ellenőrzési Főigazgatóságára került (1987-től Adó- és Pénzügyi Ellenőrzési Hivatal), ahol főrevizor, majd adótanácsadó, később adószakértő volt.

## [szerkesztés] Politikai pályafutása

1988-ban belépett az MDF-be. 1990-ben bekerült a Fővárosi Közgyűlésbe, ahol 1992 és 1995 között az MDF frakcióját vezette. A pénzügyi ellenőrző bizottság elnöke volt 1990 és 1994 között. 1994-ben újra bekerült a Fővárosi Közgyűlésbe, mandátumáról 1996-ban mondott le.

Az 1994-es választásokon az MDF budapesti listájáról jutott be. A Szabó Iván-féle szárny kiválása után őt választották a párt frakcióvezetőjévé.

1998-ban nem sikerült mandátumot szereznie, viszont az Orbán-kormány idején a Miniszterelnöki Hivatalban volt politikai államtitkár. 2000-ben kinevezték Kövér László utódjaként a polgári nemzetbiztonsági szolgálatokért felelős tárca nélküli miniszter. Ekkor kilépett az MDF-ből. Posztját a kormányváltásig viselte.

A 2002-es választásokat követően ismét országgyűlési képviselő, ekkortól Fidesz-színekben (országos lista). A pártba 2003-ban lépett be. 2005-től a párt egri elnöke.

A 2006-os választásokon a Fidesz Heves megyei listájának éléről került be az Országgyűlésbe.

## [szerkesztés] Családja

Nős. Édesapja Hajdú Demeter Dénes közíró volt, 2002-ben a MIÉP országgyűlési képviselő-jelöltje. Fia, Dr. Demeter Novák Endre gazdsági újságíró.

A lap eredeti címe "http://hu.wikipedia.org../../../d/e/m/Demeter_Ervin_b7e0.html"

Kategóriák: Magyar politikusok | Országgyűlési képviselők | MDF-tagok | Fidesz-tagok

##### Views

- Szócikk
- Vitalap
- Aktuális változat

##### Keresés